ఆంధ్ర ప్రదేశ్ జిల్లాలు
ఆంధ్ర ప్రదేశ్ రాష్ట్ర్రంలో 13 జిల్లాలు ఉన్నాయి. అనంతపురం జిల్లా అతి పెద్దది మరియు శ్రీకాకుళం జిల్లా అతిచిన్న జిల్లా. జిల్లాలను సాధారణముగా కోస్తాంధ్ర, రాయలసీమ ప్రాంతాలుగా విభజిస్తారు. కోస్తాంధ్రలో తూర్పు గోదావరి, పశ్చిమ గోదావరి, కృష్ణా, గుంటూరు, ప్రకాశం, శ్రీ పొట్టి శ్రీ రాములు నెల్లూరు, శ్రీకాకుళం, విజయనగరం, మరియు విశాఖపట్నంతో మొత్తం 9 జిల్లాలున్నాయి. రాయలసీమలో కర్నూలు, చిత్తూరు, వైఎస్ఆర్ కడప మరియు అనంతపురంతో 4 జిల్లాలున్నాయి.
మండలం
పంచాయతీ రాజ్ వ్యవస్థలోని కొన్ని మౌలిక రాజస్థ ప్రాంత విభాగమైన పంచాయతి లేదా గ్రామ పంచాయతీలను కలిపి ఒక మండలంగా, పట్టణ ప్రాంతపు జిల్లాని కొన్ని మండలాలుగా విభజించారు. రాష్ట్రంలో ఇలాంటి మండలాలు 1124 మండలాలు గలవు. మండల భూమి, ఆదాయ పరిపాలన తహసీల్దారునిర్వహిస్తారు. ఈ స్థాయిలో స్థానిక పరిపాలనా వ్యవస్థ మండల పరిషత్. జిల్లాలో కొన్ని మండలాలను కలిపి రెవెన్యూ డివిజన్గా ఏర్పరిచారు. కొత్తగా25 అర్బన్ మండలాలను ఏర్పాటు చేయబోతున్నట్లు ప్రభుత్వం 18.3.2013 న ప్రకటించింది.అవి: విశాఖ-2, విశాఖ-3, విజయవాడ-2, విజయవాడ-3, తెనాలి, గుంటూరు, నెల్లూరు, కరీంనగర్, నిజామాబాద్, మహబూబ్‌నగర్, తిరుపతి, చిత్తూరు, అనంతపురం, విజయనగరం, శ్రీకాకుళం, రాజమండ్రి, ఏలూరు, ఒంగోలు, కడప, కర్నూలు, ఖమ్మం, వరంగల్-2, ఆదిలాబాద్, నల్లగొండ, రంగారెడ్డి అర్బన్ మండలాలు